Edhem Mulabdić - Wikipedia

# Edhem Mulabdić

### Sa Wikipedije, slobodne enciklopedije

Edhem Mulabdić (1862, Maglaj - 29. januar 1954, Sarajevo), bosanskohercegovački književnik

## [izmijeni] Biografija

Edhem Mulabdić rođen je u Maglaju 1862. godine. Tu je završio mekteb i ruždiju i nakon toga zaposlio se kao činovnik. Godine 1887. Mulabdić upisuje Učiteljsku školu u Sarajevu i po njenom završetku odmah dobija posao u Brčkom. Odatle biva premješten u Sarajevo, gdje radi kao nastavnik u Dural-mualimminu, tj. u muslimanskoj vjeroučiteljskoj školi. Iza toga je perfekt konvikta Učiteljske škole, zatim nastavnik u Šerijatskoj sudačkoj školi i potom nadzornik osnovne škole. Uskoro biva izabran za narodnog poslanika u Maglaju i na toj dužnosti ostaje sve do januara 1929. godine, poslije čega odlazi u zasluženu mirovinu. Zajedno sa Safvet-begom Bašagićem i Osmanom Nuri Hadžićem pokreće list "Behar" 1. maja 1900 (urednik lista od 1901-1906), a 1903. osniva i društvo "Gajret".

U svom dugom životu bio je prije svega prosvjetitelj, a onda i uspješan književnik. Svoj prosvjetiteljski rad prenosi i na književno stvaralaštvo. Roman "Zeleno busenje" slovi kao najznačjnije djelo ovog autora, ali i kao prvi bošnjački roman. "Nova vremena" je roman manjeg značaja, ali neosporan dokument za izučavanje tog dijela historije. Budući da je Mulabdić i prvi bošnjački novelist ne smijemo zaobići zbirku novela "Na obali Bosne". Mnoštvo članaka i didaktičkih tekstova ostalo je rasuto po časopisima koje je pisac uređivao ili u njima sarađivao. Zbog jedne nesretne večere kod NDH vođa, bio je izopćen, poslije Drugog svjetskog rata mu je suđeno, te je ostao i bez svoje penzije. Umro je usamljen u Sarajevu 29. januara 1954. godine, a zadnje dane s njim je podijelila tek nekolicina prijatelja.

Danas je Mulabdić lektirski pisac i pomalo mu se vraća značaj koji je imao za razvoj bošnjačke kulture i prosvjete. Maglajska Manifestacija "Mulabdićevi dani kulture" u cijelosti je posvećena imenu i djelu ovog značajnog književnika.

## [izmijeni] Bibiliografija

### [izmijeni] Romani

- Zeleno busenje, roman iz doba okupacije Bosne i Hercegovine, Matica Hrvatska, Zagreb, 1898
- Nova vremena, slika iz novijeg života u Bosni, Mostar, 1914

### [izmijeni] Pripovijetke

- "Šilo za ognjilo"
- «Nesretan unuk
- "Đuro Prepelica"
- "Aga i kmet"
- "Lov"
- "Tahiraga"

### [izmijeni] Crtice

- "Šehiti"
- "Bajram"
- "Kućni rahatluk"
- "Uspomene u narodu"

### [izmijeni] Novele

- "Kumovi"
- "Garib"
- "Nišan"
- "Zekonja"
- "Tajno pismo"

### [izmijeni] Ostalo

- Kod starog djeda
- Osmanlija
- Rukovjet šale, Sarajevo, 1893
- Na obali Bosne (zbirka pripovijetki), Matica Hrvatska, Zagreb
- Crtice, Sarajevo, 1907
- Izabrane pripovijesti, Matica Hrvatska, Zagreb, 1944
- Svak na posao, Sarajevo, 1934
- Izabrana djela, Sarajevo, 1974

## [izmijeni] Vanjski linkovi

Wikicitat na bosanskom jeziku ima članak pod nazivom:
Edhem Mulabdić

Nedovršeni bosanskohercegovački biografski članak o Edhem Mulabdić treba dopuniti. Dopunite ga prema pravilima Wikipedije.

Preuzeto sa: "http://bs.wikipedia.org../../../e/d/h/Edhem_Mulabdi%C4%87_2b84.html"

Kategorije: Wikicitat | Muškarac | 1862 rođenja | 1954 smrti | Maglaj | Bosanskohercegovački pisci | Bosanskohercegovačka književnost | U začetku, Bosanskohercegovačke biografije

##### Views

- Članak
- Razgovor
- Trenutna verzija

##### Pretraga

##### Drugi jezici

- Deutsch